CELEX: 31998R1256
Language: el
Date: 1998-06-17 00:00:00
Title: Κανονισμός (ΕΚ) αριθ. 1256/98 της Επιτροπής, της 17ης Ιουνίου 1998 που καθορίζει, για την περίοδο εμπορίας 1997/98, την πραγματική παραγωγή σύσπορου βαμβακιού, το ποσό κατά το οποίο μειώνεται η τιμή στόχου καθώς και την προσαύξηση της ενίσχυσης

Avis juridique important

|

31998R1256

Κανονισμός (ΕΚ) αριθ. 1256/98 της Επιτροπής, της 17ης Ιουνίου 1998 που καθορίζει, για την περίοδο εμπορίας 1997/98, την πραγματική παραγωγή σύσπορου βαμβακιού, το ποσό κατά το οποίο μειώνεται η τιμή στόχου καθώς και την προσαύξηση της ενίσχυσης  

Επίσημη Εφημερίδα αριθ. L 173 της 18/06/1998 σ. 0015 - 0016

ΚΑΝΟΝΙΣΜΟΣ (ΕΚ) αριθ. 1256/98 ΤΗΣ ΕΠΙΤΡΟΠΗΣ της 17ης Ιουνίου 1998 που καθορίζει, για την περίοδο εμπορίας 1997/98, την πραγματική παραγωγή σύσπορου βαμβακιού, το ποσό κατά το οποίο μειώνεται η τιμή στόχου καθώς και την προσαύξηση της ενίσχυσηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης της Ελλάδας, και ιδίως το πρωτόκολλο αριθ. 4 για το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου (1),τον κανονισμό (ΕΟΚ) αριθ. 1964/87 του Συμβουλίου, της 2ας Ιουλίου 1987, για την προσαρμογή του καθεστώτος ενίσχυσης για το βαμβάκι το οποίο θεσπίστηκε με το πρωτόκολλο αριθ. 4 που προσαρτάται στην πράξη προσχώρησης της Ελλάδας (2), όπως τροποποιήθηκε τελευταία από τον κανονισμό (ΕΚ) αριθ. 1553/95, και ιδίως το άρθρο 2 παράγραφοι 3 και 4,τον κανονισμό (ΕΚ) αριθ. 1554/95 του Συμβουλίου, της 29ης Ιουνίου 1995, για τον καθορισμό των γενικών κανόνων του καθεστώτος ενίσχυσης για το βαμβάκι και την κατάργηση του κανονισμού (ΕΟΚ) αριθ. 2169/81 (3), όπως τροποποιήθηκε τελευταία από τον κανονισμό (ΕΚ) αριθ. 1584/96 (4), και ιδίως το άρθρο 9,Εκτιμώντας:ότι το άρθρο 9 του κανονισμού (ΕΚ) αριθ. 1554/95 προβλέπει ότι η πραγματική παραγωγή κάθε περιόδου εμπορίας καθορίζεται κάθε χρόνο, λαμβανομένων υπόψη ιδίως των ποσοτήτων για τις οποίες ζητήθηκε η ενίσχυση 7 ότι η εφαρμογή αυτού του κριτηρίου οδηγεί στον καθορισμό, για την περίοδο 1997/98, της πραγματικής παραγωγής στο επίπεδο που αναφέρεται κατωτέρω 7ότι το άρθρο 2 παράγραφος 3 του κανονισμού (ΕΟΚ) αριθ. 1964/87 προβλέπει ότι, σε περίπτωση υπέρβασης της μέγιστης εγγυημένης ποσότητας από την πραγματική παραγωγή που καθορίζεται για την Ελλάδα και την Ισπανία, η τιμή στόχου μειώνεται σε κάθε κράτος μέλος του οποίου η παραγωγή υπερβαίνει τη μέγιστη εγγυημένη ποσότητα 7 ότι ο υπολογισμός της εν λόγω μείωσης διαφέρει ανάλογα με το αν η υπέρβαση της μέγιστης εγγυημένης ποσότητας διαπιστώθηκε συγχρόνως στην Ισπανία και την Ελλάδα ή σε ένα μόνο από αυτά τα κράτη μέλη 7 ότι, στη συγκεκριμένη περίπτωση, η υπέρβαση διαπιστώθηκε και στην Ελλάδα και στην Ισπανία 7 ότι, κατά συνέπεια, σύμφωνα με τους κανόνες που προβλέπονται στο άρθρο 6 στοιχείο α) του κανονισμού (ΕΚ) αριθ. 1554/95, η υπέρβαση της πραγματικής παραγωγής σε σχέση με την εθνική εγγυημένη ποσότητα υπολογίζεται, σε κάθε κράτος μέλος, ως ποσοστό της εθνικής εγγυημένης ποσότητας αυτού του κράτους μέλους και η τιμή στόχου μειώνεται κατά ποσοστό ίσο προς το ήμισυ αυτής της υπέρβασης 7ότι το άρθρο 2 παράγραφος 4 του κανονισμού (ΕΟΚ) αριθ. 1964/87 προβλέπει, εάν πληρούνται ορισμένοι όροι, προσαύξηση του ποσού της ενίσχυσης σε κάθε κράτος μέλος στο οποίο η πραγματική παραγωγή είναι μεγαλύτερη από την εθνική εγγυημένη ποσότητα 7 ότι το άρθρο 6 του κανονισμού (ΕΟΚ) αριθ. 1201/89 της Επιτροπής, της 3ης Μαΐου 1989, περί λεπτομερειών εφαρμογής του καθεστώτος ενισχύσεως για το βαμβάκι (5), όπως τροποποιήθηκε τελευταία από τον κανονισμό (ΕΚ) αριθ. 1740/97 (6), προβλέπει τις λεπτομέρειες για τον υπολογισμό της προσαυξήσεως αυτής 7ότι οι προαναφερόμενοι όροι πληρούνται για την περίοδο εμπορίας 1997/98 7 ότι πρέπει, συνεπώς, να καθοριστεί το ποσό της προσαυξήσεως της ενισχύσεως που εφαρμόζεται σε κάθε κράτος μέλος 7 ότι η εφαρμογή των διατάξεων του άρθρου 6 του κανονισμού (ΕΟΚ) αριθ. 1201/89 οδηγεί στο να καθοριστεί, για την περίοδο εμπορίας 1997/98, το ποσό στο επίπεδο που αναφέρεται κατωτέρω 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λίνου και κάνναβης,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. α) Για την περίοδο εμπορίας 1997/98, η πραγματική παραγωγή σύσπορου βαμβακιού καθορίζεται σε 1 464 840 τόνους, από τους οποίους 1 085 482 τόνοι για την Ελλάδα και 379 358 τόνοι για την Ισπανία.β) Για την περίοδο εμπορίας 1997/98, η πραγματική παραγωγή σύσπορου βαμβακιού καθορίζεται σε 102 τόνους για την Πορτογαλία.2. Το ποσό κατά το οποίο μεώνεται η τιμή στόχου για την περίοδο εμπορίας 1997/98 καθορίζεται σε:- 20,622 Ecu/100 χιλιόγραμμα για την Ελλάδα,- 27,851 Ecu/100 χιλιόγραμμα για την Ισπανία.3. Η προσαύξηση του ποσού της ενίσχυσης για την περίοδο εμπορίας 1997/98 καθορίζεται σε:- 4,663 Ecu/100 χιλιόγραμμα για την Ελλάδα,- 4,663 Ecu/100 χιλιόγραμμα για την Ισπανία.Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Ιουνίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 148 της 30. 6. 1995, σ. 45.(2) ΕΕ L 184 της 3. 7. 1987, σ. 14.(3) ΕΕ L 148 της 30. 6. 1995, σ. 48.(4) ΕΕ L 206 της 16. 8. 1996, σ. 16.(5) ΕΕ L 123 της 4. 5. 1989, σ. 23.(6) ΕΕ L 244 της 6. 9. 1997, σ. 1.